Gabrielle Carterisová

Gabrielle Carterisová (; * 2. január 1961, Scottsdale, Arizona, USA) je americká herečka a bývalá prezidentka SAG-AFTRA v období 2016 až 2021. 

 Detstvo a mladosť 
Carterisová sa narodili do rodiny realitnej maklérky a majiteľa reštaurácie. Jej otec je gréckeho pôvodu a jej matka je židovka. Keď mala šesť mesiacov, sa jej rodičia rozišli a ďalej žila s matkou v San Franciscu. V detstve sa začala zaujímať o umenie a balet. 

 Kariéra 
Po absolvovaní Sarah Lawrence Collage sa objavila vo viacerých televíznych seriáloch. V roku 1990 bola obsadená do role Andrey Zuckermanovej v televíznom seriáli Beverly Hills 90210. Bola najstaršou herečkou v obsadení, v dobe natáčania mala totiž dvadsaťdeväť rokov. V roku 1995 sa objavila po boku Brucea Greenwooda vo filme Danielle Steelová: Cena za šťastie. O rok neskôr sa objavila vo vlastnej televíznej show s názvom Gabrielle, ktorá trvala jednu sezónu. 

Aktívne sa venuje herectvu, najmä v televíznych seriáloch a dabingu. V rokoch 2015 až 2016 sa objavila v televíznom seriáli Code Black po boku Marcie Gay Harden a Bonnie Somerville. Objavila sa aj v pokračovaní Beverly Hills 90210 z roku 2019, kde si zahrala s pôvodným obsadením. 

V rokoch 2012 až 2016 bola výkonnou viceprezidentkou SAG-AFTRA a od 2016 do 2021 prezidentkou SAG-AFTRA. V roku 2020 odmietla opätovne kandidovať a podporila Fran Drescher, ktorá je jej aktuálnou nástupníčkou. 

 Súkromný život 
Počas natáčania Beverly Hills 90210 začala Carterisová chodiť s Charlesom Isaacsom, obchodníkom s cennými papiermi. Po dvoch rokoch chodenia sa v roku 1992 zosobášili. Majú spolu dve dcéry, narodené v rokoch 1994 a 1999. 

 Zdroj 

Kategória:Osobnosti z Arizony
Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA gréckeho pôvodu